**Emilia Clarková** (angl. Emilia Isobel Euphemia Rose Clarke; \* 23. október 1986, Londýn, Anglicko, Spojené kráľovstvo) je anglická herečka. Jej najznámejšou rolou je Daenerys Targaryen v seriáli stanice HBO, *Game of Thrones* (2011 – 2019).

Životopis
---------

Narodila sa v Londýne a vyrástla v Berkshire. Jej otec bol divadelný zvukový technik, jej matka je podnikateľka a mladší brat študuje politiku. Jej záujem o hranie začal keď mala tri roky a videla muzikál *Show Boat*, na ktorom v tej dobe pracoval jej otec. Študovala na školách St. Edward's (2000 – 2005) a Rye St Antony, kým išla študovať na Drama Centre London, ktoré absolvovala v roku 2009. Spočiatku sa objavovala v školských divadelných hrách, v dvoch na St. Edwards, v desiatich na Drama Centre London, v divadelnej hre *Sense* v uvedení od spoločnosti Company of Angels a v reklame pre Samaritans. Jej prvé televízne role boli Saskia Mayer v epizóde seriálu *Doctors* a Savannah vo filme *Trias útočí*. Časopis Screen International ju menoval ako jednu z britských hviezd zajtrajška. V roku 2010 bola obsadená ako Daenerys Targaryen do fantasy seriálu z produkcie HBO, *Game of Thrones*, ktorý je založený na knižnej sérii *Pieseň ľadu a ohňa* od Georgea R. R. Martina. Bola obsadená ako náhrada za inú britskú herečku Tamzin Merchant, ktorá bola nahradená z nezverejnených dôvodov. Seriál sa začal vysielať v apríli 2011, získal pozitívne recenzie a bol rýchlo obnovený aj pre druhú sériu. Za svoje stvárnenie Daenerys v roku 2011 získala EWwy Award pre najlepšiu herečku vo vedľajšej úlohe v dramatickom seriáli a v roku 2013 bola v rovnakej kategórii nominovaná na cenu Emmy. V roku 2013 si zahrala v novom celovečernom filme s názvom *Spike Island*, pomenovanom po mieste, kde sa konal v 1990 koncert The Stone Roses. V marci 2013 stvárnila hlavnú úlohu Holly Golightly v broadwayskom uvedení Capoteho novely, *Raňajky u Tiffanyho*. Hra mala premiéru 4. marca a derniéru 21. apríla. V máji 2013 bolo oznámené, že sa objaví po boku Jamesa Franca vo filme *Garden of Last Days*, ale film sa nezačal produkovať. V roku 2013 bola Clarková obsadená ako Sarah Conor vo filme *Terminator Genisys*, ktorý vyšiel v roku 2015. V septembri 2012 bolo oznámené, že Clarková chodí s hercom Sethom MacFarlane. Dňa 20. marca 2013 bolo oznámené, že svoj vzťah ukončili.

Filmografia
-----------

| Rok | Film/seriál |
| --- | --- |
| 2009 | *Doctors* (seriál) |
| 2010 | *Triassic Attack* (televízny film) |
| 2011 | *Game of Thrones* (seriál) |
| 2012 | *Spike Island* |
| 2012 | *Shackled* (krátky film) |
| 2013 | *Futurama* (hlas Marianny, séria 7, ep. 25) |
| 2013 | *Dom Hemingway* |
| 2015 | *Terminator Genisys* |
| 2016 | *Me Before You* |

Ceny a nominácie
----------------

| Rok | Ocenenie | Kategória | Práca | Výsledok |
| --- | --- | --- | --- | --- |
| 2011 | Scream Award | Prelomový ženský herecký výkon | Game of Thrones | Vyhrala |
| 2011 | SAG Award | Najlepší výkon obsadenia dramatického seriálu (spoločne s celým obsadením) | Game of Thrones | Nominovaná |
| 2013 | Critics' Choice Television Award | Najlepšia herečka vo vedľajšej úlohe v dramatickom seriáli | Game of Thrones | Nominovaná |
| 2013 | Cena Emmy | Najlepšia herečka vo vedľajšej úlohe v dramatickom seriáli | Game of Thrones | Vyhrala |
| 2015 | Cena Emmy | Najlepšia herečka vo vedľajšej úlohe v dramatickom seriáli | Game of Thrones | Vyhrala |

Referencie
----------

1. ↑   'Game of Thrones' star Emilia Clarke to guest on 'Futurama' – EXCLUSIVE
2. ↑   Countdown to Futurama: Marianne

Pozri aj
--------

* Charles Dance
* Natalie Dormer
* Game of Thrones

Iné projekty
------------

Commons
* Spolupracuj na Commons Commons ponúka multimediálne súbory na tému **Emilia Clarková**

Externé odkazy
--------------

* Emilia Clarke v Internet Movie Database (po anglicky)
* Emilia Clarke v Česko-Slovenskej filmovej databáze
* Emilia Clarke na Internet Broadway Database
* Emilia Clarke na Spotlight

| * z
* d
* u
Držiteľky ceny Saturn Award pre najlepšiu televíznu herečku |
| --- |
| 1996 - 2019 | 
* 1996 Gillian Andersonová
* 1997 Kate Mulgrew
* 1998 Sarah Michelle Gellarová
* 1999 Margaret Colin
* 2000 Jessica Albová
* 2001 Yancy Butler
* 2002 Jennifer Garnerová
* 2003 Amber Tamblynová
* 2004 Claudia Black
* 2005 Kristen Bellová
* 2006 Jennifer Love Hewittová
* 2007 Jennifer Love Hewittová
* 2008 Mary McDonnell
* 2009 Anna Torvová
* 2010 Anna Torvová
* 2011 Anna Torvová
* 2012 Anna Torvová
* 2013 Vera Farmigová
* 2014 Caitriona Balfe
* 2015 Caitriona Balfe
* 2016 Melissa Benoistová
* 2017 Sonequa Martin Green
* 2018/2019 Emilia Clarková
* 2019/2020 Caitriona Balfe

 |

Autoritné údaje: * BnF: 170930194
* GND: 1022824864
* ISNI: 0000 0003 6654 9904
* LCCN: no2012042337
* NK ČR: xx0151254
* VIAF: 233192619
* WorldCat: lccn-no2012042337